Toespraak: Waarheid – toortsie.com
Februarie 3, 2019 Februarie 3, 2019 ~ Toortsie
Alhoewel ek hier ‘n klompie gedagtes rondom ‘waarheid’ neergepen het, en jy meer as welkom is om dit te gebruik, sal ek jou aanraai om dit te verwerk na jou eie toespraak. Gebruik jou eie woorde en vul dit ook aan met jou eie idees. Onthou, ook ander leerders gebruik hierdie bron en jy wil tog nie uitgevang word dat jy iemand se werk net so gebruik nie, of hoe? Veral nie in ‘n toespraak oor die waarheid nie! Onthou om toortsie.com as bron te vermeld indien jy wel hierdie inligting gebruik het.
Waarheid is vir my ‘n goeie redenaarsonderwerp, want waarheid is iets wat al hoe minder mense deesdae respekteer. Mense verdraai die waarheid om elke hoek en draai.
Dit maak net nie meer saak as iemand nie die waarheid praat nie! Hulle voel nie eers meer sleg as hulle uitgevang word nie. Dit het deel van die alledaagse manier van doen geword om halwe waarhede te versprei.
Witleuentjies is aan die orde van die dag. Wat maak dit saak? Dit was tog net ‘n witleuentjie, niemand het skade gelei daardeur nie? Of het iemand? En wat daarvan as iemand skade gelei het, solank ék net nie skade gelei het nie. Of solank ek nie uitgevang word nie.
Want alles gaan oor me, myself and I.
Waarheid is ‘n produk van integriteit. As jy integriteit het, sal jy die waarheid praat. Deur die waarheid te praat, wys jy dat jy respek het vir jouself, vir ander mense en vir God.
Jy kan eers respek aan ander mense betoon as jy respek het vir jouself.
Deur die waarheid te praat, respekteer jy dan jouself en verdien ook die respek van ander.
Respekteer God deur die waarheid te praat, want God is die Vader van die waarheid, Hy sal nooit lieg nie. Hy is die Woord, die Waarheid en die Lewe.
Deur die waarheid te praat, bou jy jou naam, en eintlik is jou naam al wat jy het. Met tyd leer mense hulle kan jou vertrou, glo wat jy sê, omdat jy iemand is wat die waarheid praat. Met tyd bewys jy dat mense jou woord kan vertrou, omdat jy nie lieg nie.
Wanneer jy altyd die waarheid praat, hoef jy ook niks te onthou nie. Jy hoef nie te onthou hoe jy jou stories verdraai het en nou moet regpraat nie.
Daar is klein maniertjies om die waarheid te praat, bv nie lieg op ‘n vorm nie. Sommer net ‘n vorm teken waarop die inligting nie reg is nie.
Sommer net ja of nee sê om die ander persoon stil te kry, al is die teendeel waar.
Die waarheid maak vry. Soms dra jy vir jare swaar aan iets wat jy tog nie wil hê moet uitkom nie, en dan, een dag, kom die waarheid uit. Dis die heel beste ding wat kan gebeur, want as die waarheid eers uit is, kan jy begin werk daaraan, kan jy vry kom en ‘n nuwe mens begin wees.
Afsluiting: Jy kan kies of jy die waarheid gaan praat, of nie, maar ek kies om die waarheid te praat.
Vir nog mondelingonderwerpe, onderwerpe vir toesprake, opstelle, kliek HIER.
Posted in Opstelle	mondelingredenaarstoespraaktoespraakwaarheid
‹ PreviousStel jouself bekend
Next ›‘n Behoorlike getrek
One thought on “Toespraak: Waarheid”
Julie 8, 2019 om 12:45 nm
Wat is die ou gesegde? Die waarheid maak seer!
I agree fully with you… and sorry for changing to English as I know you are proud of Afrikaans. So am I, I just don’t want to express myself badly… or leave a trail of bad language behind.
You ask why lying has become so common? Here’s a thought…
The relentless attack on Western norms… which are based on Judeo-Christian values, is the reason. People think it good to forget history and the lessons we should have learned… and should be sharing with our children. So, neo-marxism has blossomed. Yet… these people who want to obliterate out individual voice and herd us into groups that they can control, forget (very conveniently) about the atrocities committed by the fathers of marxism/ leninism/ stalinist/ communism/ socialism… after all, what are a few million lives more if sacrificed on the alter of their version of blissful collective Utopia?
So… it suits them to lie…and in so doing, they create their own reality. Fake news… propaganda, lies… half truths… all part and parcel of trying to obscure the real truth! Have you noted how hateful and vengeful all spewing is? They preach tolerance and inclusiveness yet angrily attack those who question their lies.
Phew… ek sou nooit al daai bollie op Afrikaans uit gekry het nie! Dankie dat jy debat verwelkom.
Reg… net voor ek loop… ek het met opset daai name met klein letters gespel… ek kan dit nie oor my hart kry om aan daai name gestalte te gee nie! Dis een van my stille weerstand teen die klomp en hulle leuns!